Diari Oficial de la Generalitat Valenciana


Sumari del DOGV 4432, del 04-02-2003 (2003/957)

Informació pública de l'aprovació de les modificacions referides del projecte d'urbanització de la xarxa estructural del PP-11 Tellerola.
-----------------------------------------------------------------------------------------------------------------------------------------

### Dades del document

Número de DOGV
:   4432

Data del DOGV
:   04-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/957


Organisme emissor
:   Ajuntament de la Vila Joiosa

Tipus de document
:   Anunci

Informació pública de l'aprovació de les modificacions referides del projecte d'urbanització de la xarxa estructural del PP-11 Tellerola. [2003/A957]
  
 Mitjançant el present anunci es fa públic que la Comissió de Govern de l'Ajuntament, en la sessió ordinària del dia 19 de novembre de 2002, va adoptar, entre altres, l'acord següent:
  
Vista la proposta presentada per Amadeo Sánchez Martínez, regidor delegat de l'Àrea d'Urbanisme, que té el tenor literal següent:
  
«Vist l'informe emés per l'enginyer de Camins, Canals i Ports, de 5 de novembre de 2002, on expressament s'estableix:
  
?El passat dia 1 d'octubre de 2002, es va registrar d'entrada a l'Ajuntament (núm. 9.315) un escrit de la mercantil residencial Vista Alegre, SL, al qual s'adjuntava un document titulat com a Annex al projecte d'urbanització de la xarxa estructural en el sector Tellerola número 1 de la Vila Joiosa (Alacant).
  
L'esmentat annex, que ha sigut elaborat per l'empresa Geopró, SL, i està visat pel col·legi professional corresponent, s'ha redactat amb la finalitat de justificar dues modificacions que es van introduir durant les obres d'urbanització del vial estructural respecte del projecte aprovat inicialment per l'Ajuntament.
  
Les modificacions esmentades són:
  
1. Substitució de dos marcs de formigó armat de 2,50 x 3,00 metres, establits en el projecte inicial per a desguassar el tàlveg annex, per dues canonades de formigó de 800 mil·límetres de diàmetre.
  
2. Modificació de la rasant del vial per a adaptar-lo als accessos a uns altres vials existents.
  
Després d'estudiar la documentació presentada i visitar les obres del vial de la xarxa estructural en qüestió, el tècnic que sotasigna informa del que es diu tot seguit:
  
1. La substitució del drenatge transversal a força de marcs de formigó armat per tubs del mateix material i menor dimensió es va realitzar sense consultar-ho prèviament amb els serveis tècnics de l'Ajuntament.
  
2. Malgrat que en el projecte inicial no se situen amb exactitud els marcs de drenatge dins del perfil longitudinal del vial, sembla que els tubs han sigut col·locats sensiblement al mateix lloc.
  
3. Malgrat que el drenatge transversal construït té una capacitat de desguàs inferior al de l'inicialment projectat, en principi, sembla que l'estudi hidrològic justificatiu del canvi, que inclou l'annex presentat, està ben estudiat i desenvolupat, tant en les seues dades de partida com en els resultats obtinguts.
  
4. El que s'ha esmentat en el punt anterior es fa sense perjudici que possibles alteracions posteriors del tàlveg que es pretén drenar (obres d'urbanització dels sectors PP-12 i PP-35) modifiquen la superfície d'aportació, els pendents o el punt de desguàs d'aquella.
  
5. Respecte de la modificació de la rasant del vial, només es pot dir que es va realitzar amb el consentiment dels serveis tècnics de l'Ajuntament i que s'ajusta en el seu nou disseny a les recomanacions establides en la documentació del Pla General d'Ordenació Urbana de la Vila Joiosa.
  
Després de tot el que s'ha esmentat, el tècnic que sotasigna proposa que s'aproven les modificacions que s'han introduït en el projecte de l'assumpte i que l'annex presentat justifica...»
  
Per tot això, propose a la Comissió de Govern:
  
Únic: aprovar les modificacions introduïdes per Abel García Gómez, en nom i representació de la mercantil Residencial Vista Alegre, SL, mitjançant una instància registrada amb el número 9.315/2002, d'1 d'octubre, al projecte d'urbanització de la xarxa estructural al sector Tellerola número 1 de la Vila Joiosa, que es va presentar adjunt a aquella mitjançant un annex.»
  
Contra el present acord, que és definitiu en la via administrativa, podeu interposar amb caràcter potestatiu un recurs de reposició davant de l'alcalde, en el termini d'un mes comptador des de la publicació de la present notificació en el Diari Oficial de la Generalitat Valenciana, de conformitat amb el que disposa l'article 107 de la Llei de Règim Jurídic de les Administracions Públiques i del Procediment Administratiu Comú. Quan pertoque, i de conformitat amb el que disposen els articles 10, 25 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa, podeu interposar un recurs contenciós administratiu, en el termini de dos mesos, des de, també, la publicació del present anunci, davant de la Sala Contenciosa Administrativa del Tribunal Superior de Justícia de la Comunitat Valenciana.